પાઠ 12
ઇઝરાયલીઓ ઉજવણી કરે છે અને ઈશ્વરની સ્તુતિ કરે છે
શિક્ષકની માર્ગદર્શિકા  ·  જુઓ, સાંભળો અને જીવો – પુસ્તક 3: ઈશ્વર દ્વારા વિજય

[પા]ણીની જગ્યાઓએ ગાનારાઓનો અવાજ સાંભળો. તેઓ પ્રભુનાં ન્યાયી કાર્યો, ઇઝરાયલમાં તેમના યોદ્ધાઓનાં ન્યાયી કાર્યો વર્ણવે છે.



પાઠની રજૂઆત
શરૂઆત
જ્યારે લોકો પંપ કે સામુદાયિક નળ પર પોતાનાં વાસણ ભરવા રાહ જુએ છે, ત્યારે તેઓ ઘણી વાર સમાજમાં શું બની રહ્યું છે તેની વાતો કરે છે. તે સમાચાર મેળવવાની જગ્યા છે.
પાઠના મુખ્ય મુદ્દાઓ
	1.સીસરા અને તેના સૈન્ય સામેના યુદ્ધ પછી, ઇઝરાયલીઓ કૂવાઓ પાસે જે સમાચારની વાતો કરતા હતા તે ઈશ્વરે તેમને આપેલો વિજય હતો. મુખપાઠ કલમ બોલો.
	2.લોકોએ ઈશ્વરનો આભાર માનવા ઉજવણી કરવાનું નક્કી કર્યું. તેમણે ઈશ્વરની સ્તુતિનાં ગીતો ગાયાં, વાજિંત્રો વગાડ્યાં અને નાચ્યા. ચિત્ર 12 બતાવો.
	3.દબોરા અને બારાકે ઈશ્વરના આભારનું ગીત ગાયું (5:1). ઇઝરાયલના બધા લોકોએ આનંદ કર્યો. દબોરા જેવા ઈશ્વરભક્ત આગેવાન મળવાથી તેઓ ખૂબ ખુશ હતા. તે તેમના માટે માતા જેવી હતી (5:7-15). ચિત્ર 9 અને 10 બતાવો.
	4.યાએલ બીજા કુળની હોવા છતાં ઇઝરાયલના લોકોને બચાવવામાં તેની ભૂમિકા માટે તેની પણ પ્રશંસા થઈ (5:24-27). ચિત્ર 11 બતાવો.
	5.લોકોએ ઈશ્વરની મહાન શક્તિ માટે તેમની સ્તુતિ કરી અને આભાર માન્યો. સીસરાના રથો માટે રસ્તા અશક્ય બનાવનાર વરસાદ ઈશ્વરે જ મોકલ્યો હતો (5:2-5, 21).
વાર્તા પ્રત્યે આપણો પ્રતિભાવ
બાળકોને ખ્રિસ્તીઓની ઉજવણી અને મૂર્તિપૂજકોની ઉજવણી વચ્ચેનો તફાવત કહેવા કહો. મૂર્તિપૂજકોની ઉજવણીઓ ઘણી વાર ઝઘડા અને મારામારીમાં પરિણમે છે, કારણ કે લોકોને ખુશ કરવા માટે તેઓ દારૂ અને બીજાં કેફી પીણાં પર આધાર રાખે છે. પણ ખ્રિસ્તીનો આનંદ તેના હૃદયના આનંદમાંથી આવે છે, એવો આનંદ જે ફક્ત ઈશ્વર આપી શકે છે.
ઈશ્વરે તેમને આપેલા વિજયો કે ભેટો વિશે વર્ગને ગીત રચવામાં મદદ કરો.
મુખપાઠ કલમ દૃઢ કરાવો
પાઠ 12 – ઇઝરાયલીઓ ઉજવણી કરે છે અને ઈશ્વરની સ્તુતિ કરે છે	પાનું 




